ddrg/super_eurlex huggingface dataset:
III.

V článku 40 sa ods. 3 až 7 menia takto: „3. Overenie sa vykonáva s využitím všetkých zdrojov informácií, ktoré má Európska prokuratúra k dispozícii, ako aj zdrojov, ktoré má k dispozícii dotknutý európsky prokurátor alebo európsky delegovaný prokurátor v súlade s uplatniteľným vnútroštátnym právom, a to vrátane tých, ktoré by mal inak k dispozícii, keby konal v postavení vnútroštátneho prokurátora Európsky prokurátor alebo európsky delegovaný prokurátor môže na účely overenia využiť zamestnancov Európskej prokuratúry. Európska prokuratúra môže prípadne konzultovať s inštitúciami, orgánmi, úradmi alebo agentúrami Únie, ako aj s vnútroštátnymi orgánmi a vymieňať si s nimi informácie pod podmienkou zabezpečenia ochrany integrity prípadného budúceho vyšetrovania trestného činu. 4. Európsky delegovaný prokurátor alebo prípadne európsky prokurátor dokončí overovanie súvisiace s odňatím vyšetrovania najmenej dva dni pred uplynutím lehoty stanovenej v článku 27 ods. 1 nariadenia. Overovanie týkajúce sa začatia vyšetrovania sa dokončí najneskôr do 20 dní od pridelenia úlohy overiť informácie. 5. Ak je úloha overenia pridelená európskemu delegovanému prokurátorovi, ak európsky delegovaný prokurátor nedokončí overovanie toho, či začať vyšetrovanie, v stanovenej lehote alebo ak oznámi svoju neschopnosť urobiť tak v predpokladanej lehote, je o tom informovaný európsky prokurátor, ktorý prípadne predĺži lehotu alebo vydá príslušný pokyn európskemu delegovanému prokurátorovi. 6. Ak ide o rozhodnutie o odňatí veci, európsky delegovaný prokurátor alebo prípadne európsky prokurátor môže požiadať hlavného európskeho prokurátora, aby predĺžil lehotu potrebnú na prijatie rozhodnutia o odňatí veci, a to najviac o päť dní. 7. Ak dotknutý európsky prokurátor alebo európsky delegovaný prokurátor nevydá rozhodnutie v stanovenej lehote, považuje sa to za úvahu neodňať vec a v súlade s tým sa uplatní článok 42.“
(9)

V marci 2020 bola pigmentová doplnková látka TMP klasifikovaná v rámci spoločného predloženia do zoznamu klasifikácie a označovania, ktorý vedie Európska chemická agentúra, ako látka poškodzujúca reprodukciu zaradená do kategórie 2 s príslušným kódom nebezpečnosti H361fd a výstražným upozornením „Podozrenie, že poškodzuje plodnosť alebo nenarodené dieťa“. TMP nepoužívajú priamo výrobcovia náterových farieb, ale ako doplnková látka môže byť v pigmentoch prítomný v koncentráciách do 1,0 hm. % pigmentu (najčastejšie do 0,6 %). Pigmenty obsahujúce TMP sa nemôžu používať v náterových farbách a lakoch s environmentálnou značkou EÚ, ak koncentrácia TMP v náterových farbách a lakoch presahuje 0,010 hm. %. Na uľahčenie používania pigmentov obsahujúcich TMP je potrebné, aby bola v prípade prítomnosti TMP výslovne uvedená výnimka z požiadaviek kritéria 5 písm. a) „Celkové obmedzenia, ktoré sa uplatňujú pri klasifikácii na označenie výstražnými upozorneniami a označeniami špecifického rizika“ rozhodnutia 2014/312/EÚ.
(2)

V rozhodnutí (EÚ) 2020/430 sa stanovuje, že Rada môže toto rozhodnutie obnoviť, ak to odôvodňujú pretrvávajúce výnimočné okolnosti. Rada 21. apríla 2020 rozhodnutím (EÚ) 2020/556 (3) predĺžila výnimku stanovenú v článku 1 rozhodnutia (EÚ) 2020/430 o ďalšie obdobie jedného mesiaca od 23. apríla 2020. Toto predĺženie výnimky malo trvať do 23. mája 2020. Rada 20. mája 2020 rozhodnutím (EÚ) 2020/702 (4) predĺžila výnimku stanovenú v článku 1 rozhodnutia (EÚ) 2020/430 do 10. júla 2020. Rada 3. júla 2020 rozhodnutím (EÚ) 2020/970 (5) predĺžila uvedenú výnimku do 10. septembra 2020. Rada 4. septembra 2020 rozhodnutím (EÚ) 2020/1253 (6) predĺžila uvedenú výnimku do 10. novembra 2020. Rada 6. novembra 2020 rozhodnutím (EÚ) 2020/1659 (7) predĺžila uvedenú výnimku do 15. januára 2021. Rada 12. januára 2021 rozhodnutím (EÚ) 2021/26 (8), predĺžila uvedenú výnimku do 19. marca 2021. Rada 12. marca 2021 rozhodnutím (EÚ) 2021/454 (9) predĺžila uvedenú výnimku do 21. mája 2021. Rada 20. mája 2021 rozhodnutím (EÚ) 2021/825 (10) predĺžila uvedenú výnimku do 16. júla 2021. Rada 12. júla 2021 rozhodnutím (EÚ) 2021/1142 (11) predĺžila uvedenú výnimku do 30. septembra 2021. Rada 24. septembra 2021 rozhodnutím (EÚ) 2021/1725 (12) predĺžila uvedenú výnimku do 30. novembra 2021.
(8)

Osobitná pozornosť by sa mala venovať situácii zraniteľných skupín, ktorým sa môžu dodatočné dávky podávať prednostne. Ak sa členský štát rozhodne podávať dodatočné dávky len určitým podskupinám obyvateľstva, mohol by zvážiť, či potvrdenia o očkovaní uvádzajúce podanie takýchto dodatočných dávok nebude vystavovať len na požiadanie, a nie automaticky, keďže článok 5 ods. 1 nariadenia (EÚ) 2021/953 ponúka členským štátom možnosť vybrať si medzi týmito dvoma alternatívami. Pokiaľ sa dodatočné dávky podávajú len určitej podskupine obyvateľstva, osoby patriace do tejto podskupiny by pri uplatňovaní svojho práva na voľný pohyb počas pandémie COVID-19 nemali mať povinnosť predkladať potvrdenie o podaní dodatočnej dávky. Namiesto toho by mali mať možnosť použiť potvrdenie, ktoré získali po dokončení primárnej vakcinačnej série.
(7)

Vzhľadom na priaznivý vplyv osobitného opatrenia na administratívne zaťaženie daňovníkov a rovnako aj daňových orgánov a to zjednodušením výberu DPH a predchádzaním daňovým únikom spôsobeným nesprávnym vedením záznamov by sa preto Chorvátsku malo povoliť, aby osobitné opatrenie uplatňovalo aj naďalej. Predĺženie platnosti osobitného opatrenia by malo byť časovo obmedzené, a to do 31. decembra 2024, aby bolo možné vyhodnotiť jeho účinnosť, ako aj primeranosť percentuálneho podielu.
(1)

Spoločnosť BASF Agricultural Solutions Seeds US LLC so sídlom v Spojených štátoch amerických je držiteľom povolenia pre umiestňovanie na trh výrobkov, ktoré obsahujú geneticky modifikovanú sóju FG72, sú z nej zložené alebo vyrobené, v súlade s vykonávacím rozhodnutím Komisie (EÚ) 2016/1215 (2). Spoločnosť BASF Agricultural Solutions Seeds US LLC je v Únii zastúpená spoločnosťou BASF SE so sídlom v Nemecku. Spoločnosť BASF Belgium Coordination Center CommV so sídlom v Belgicku je pobočkou spoločnosti BASF SE.
(4)

Mechanizmus UNVIM požiadal Úniu o ďalšiu podporu na jeden rok, a to o predĺženie obdobia, počas ktorého možno použiť príspevok udelený podľa rozhodnutia (SZBP) 2020/1465, do 28. februára 2022 a o dodatočný príspevok na obdobie od 1. marca 2022 do 30. septembra 2022.
(2)

Vzhľadom na závažnosť situácie v Sýrii a na nedávne zmeny v sýrskej vláde by sa do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k rozhodnutiu 2013/255/SZBP, mali doplniť štyri osoby. Informácie týkajúce sa piatich osôb už uvedených na zozname v prílohe I k rozhodnutiu 2013/255/SZBP by sa mali aktualizovať.
(9)

Ak bude Lotyšsko považovať za potrebné ďalšie predĺženie platnosti osobitného opatrenia na obdobie po roku 2024, malo by Komisii do 31. marca 2024 predložiť spolu so žiadosťou o predĺženie správu, ktorej súčasťou bude preskúmanie uplatňovaného percentuálneho podielu.
(2)

Vzhľadom na pôsobenie Wagnerovej skupiny na Ukrajine, ktorá je súkromným vojenským subjektom bez právnej subjektivity so sídlom v Rusku, na akciách, ktoré narúšajú a ohrozujú územnú celistvosť, zvrchovanosť a nezávislosť Ukrajiny, najmä v Donbase, sa Rada domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, uvedeného v prílohe k rozhodnutiu 2014/145/SZBP by sa mali doplniť tri osoby.
2.

Do zoznamu uvedeného v oddiele B (Subjekty) sa dopĺňajú tieto záznamy: Názov Identifikačné údaje Dôvody Dátum zaradenia na zoznam „79. Velada LLC OOO Велада Adresa: Ochakovskoye Shosse, Dom 28, Building 2, Local 3, Room 8, Moscow, 119530, Ruská federácia Dátum vytvorenia: 29.6.2015 Spoločnosť Velada LLC je súkromná spoločnosť pôsobiaca v ropnom a plynárenskom odvetví v Sýrii. V decembri 2019 schválil sýrsky parlament zmluvu, ktorou sa spoločnosti Velada LLC udeľuje právo na ťažbu ropy a zemného plynu v Sýrii, a to aj na ropných poliach v oblastiach v severovýchodnej Sýrii kontrolovaných režimom a na plynovom poli na severe Damasku. Má teda zo sýrskeho režimu prospech alebo ho podporuje. 13.12.2021 80. Mercury LLC OOO Меркурий Adresa: Leninsky Prospekt, Dom 137, Building 1, Local 2, Room 5, Moscow, Ruská federácia Spoločnosť Mercury LLC je súkromná spoločnosť pôsobiaca v ropnom a plynárenskom odvetví v Sýrii. V decembri 2019 schválil sýrsky parlament zmluvu, ktorou sa spoločnosti Mercury LLC udeľuje právo na ťažbu ropy a zemného plynu v Sýrii, a to aj na ropných poliach v oblastiach v severovýchodnej Sýrii kontrolovaných režimom a na plynovom poli na severe Damasku. Má teda zo sýrskeho režimu prospech alebo ho podporuje. 13.12.2021 81. Evro Polis LLC OOO Евро Полис Adresa: Ulitsa Bratev, Gozozankinykh, Dom 2B, Pomeshchenie 3.1., Krasnogorsk, 143409, Ruská federácia Pridružené subjekty: General Petroleum Corp. Spoločnosť Evro Polis LLC je súkromná spoločnosť prepojená Wagnerovou skupinou v Sýrii, ktorá pôsobí v ťažobnom, ropnom a plynárenskom priemysle v Sýrii. Spoločnosť Evro Polis LLC sa používa ako krycia spoločnosť Wagnerovej skupiny v Sýrii. Podpísala so sýrskym režimom prostredníctvom štátnej spoločnosti General Petroleum Corp. niekoľko zmlúv, na základe ktorých dostáva 25 % výnosov z ťažby ropy a zemného plynu na poliach, ktoré získala Wagnerova skupina. Má teda zo sýrskeho režimu prospech alebo ho podporuje. 13.12.2021“
(5)

V tejto súvislosti by sa do zoznamov osôb a subjektov, na ktoré sa vzťahujú reštriktívne opatrenia, uvedených v prílohách II a IV k rozhodnutiu (SZBP) 2015/1333 mala doplniť jedna osoba zapojená do takýchto činností.
(15)

V prílohe I k vykonávaciemu rozhodnutiu (EÚ) 2019/919 sa uvádzajú odkazy na harmonizované normy vypracované na podporu smernice 2013/53/EÚ. Odkazy na harmonizované normy EN ISO 8099-2:2021, EN ISO 8849:2021, EN ISO 14945:2021 a EN ISO 14946:2021 by sa mali zahrnúť do uvedenej prílohy. Odkaz na harmonizovanú normu EN ISO 8849:2018 by sa z uvedenej prílohy mal vypustiť.
(17)

Podľa posúdenia odborného výboru WHO látka tetrahydrokanabinol (izoméry delta-9-tetrahydrokanabinolu), ktorá je zaradená do Zoznamu I v rámci dohovoru o psychotropných látkach, nevyvoláva zneužívanie a nemá negatívne účinky podobné účinkom spojeným s látkou delta-9-tetrahydrokanabinol, avšak keďže je všetkých šesť izomérov z chemického hľadiska podobných látke delta-9-tetrahydrokanabinol, použitím bežných metód chemickej analýzy je náročné odlíšiť ktorýkoľvek z týchto šiestich izomérov od látky delta-9-tetrahydrokanabinol. Navyše, zaradenie týchto šiestich izomérov do rovnakého dohovoru a zároveň aj rovnakého zoznamu ako delta-9-tetrahydrokanabinol, a to do Zoznamu I v rámci dohovoru o omamných látkach, by značne uľahčilo vykonávanie medzinárodnej kontroly látky delta-9-tetrahydrokanabinol a pomohlo by členským štátom pri vykonávaní kontrolných opatrení na vnútroštátnej úrovni. WHO preto odporučila, aby sa látka tetrahydrokanabinol (izoméry delta-9-tetrahydrokanabinolu) zaradila do Zoznamu I v rámci dohovoru o omamných látkach s výhradou prijatia odporúčania Komisie pre omamné látky zaradiť látku dronabinol a jej stereoizoméry (delta-9-tetrahydrokanabinol) do Zoznamu I v rámci dohovoru o omamných látkach, a pokiaľ bude toto odporúčanie prijaté, aby sa uvedená látka vypustila zo Zoznamu I v rámci dohovoru o psychotropných látkach.
(5)

Jeden právny akt o jednorazových plastových výrobkoch sa týka umiestnenia takéhoto tovaru na trh a voľného pohybu tovaru, aj keď len čiastočne. Do prílohy 2 k protokolu by sa mali zahrnúť len tie ustanovenia, ktoré sú nevyhnutné na uplatňovanie pravidiel vnútorného trhu v súvislosti so Severným Írskom.
d)

dočasné zastavenie rybolovných činností, pokiaľ sa netýka niektorej z týchto oblastí: i) núdzové opatrenia zavedené orgánmi Spojeného kráľovstva alebo Spojeného kráľovstva v súvislosti so Severným Írskom, na obdobie najviac šesť mesiacov s cieľom zmierniť vážne ohrozenie morských biologických zdrojov alebo morského ekosystému; ii) neobnovenie medzinárodnej dohody o rybolove alebo protokolov k takejto dohode; iii) rybársky riadiaci plán uverejnený podľa právnych predpisov Spojeného kráľovstva alebo Spojeného kráľovstva v súvislosti so Severným Írskom, v ktorom sa stanovujú politiky zamerané na obnovenie jednej alebo viacerých populácií rýb na udržateľnú úroveň alebo na zachovanie takýchto populácií na udržateľných úrovniach; iv) núdzové opatrenia zavedené orgánmi Spojeného kráľovstva alebo Spojeného kráľovstva v súvislosti so Severným Írskom v reakcii na núdzovú situáciu v oblasti verejného zdravia alebo inej oblasti, ktorá má závažný vplyv na sektor rybolovu alebo akvakultúry;
(21)

Vietnam nie je schopný poskytnúť plán monitorovania rezíduí v mlieku a vo vajciach, ktorý by bol rovnocenný plánu požadovanému v článku 7 smernice 96/23/ES. Vietnam však prostredníctvom vyhlásenia v súlade s článkom 2 rozhodnutia 2011/163/EÚ poskytol záruky, že v zmiešanom výrobku, ktorý sa má vyviezť do Únie, bude používať len mlieko a vajcia pochádzajúce buď z členských štátov, alebo tretích krajín, ktoré majú povolené vyvážať takéto produkty do Únie. Zápis týkajúci sa mlieka a vajec z Vietnamu by sa preto mal zodpovedajúcim spôsobom doplniť do zoznamu uvedeného v prílohe k rozhodnutiu 2011/163/EÚ.
(2)

Podľa oznámenia Eurostatu zo 17. novembra 2021 miera inflácie v Európskej únii v období od októbra 2020 do októbra 2021 predstavuje 4,4 %. Nové sumy vyplývajúce z úpravy potrebnej na zohľadnenie uvedenej miery inflácie by mali platiť od 1. januára 2022 a vykonávacie pravidlá by sa mali zodpovedajúcim spôsobom zmeniť.
(10)

V prílohe I k vykonávaciemu rozhodnutiu Komisie (EÚ) 2019/1956 (6) sa uvádzajú odkazy na harmonizované normy, ktoré zakladajú predpoklad zhody so smernicou 2014/35/EÚ. S cieľom zabezpečiť, aby sa odkazy na harmonizované normy vypracované na podporu smernice 2014/35/EÚ uvádzali v jednom akte, by sa odkazy na dané normy mali zahrnúť do uvedenej prílohy.
(6)

Taliansko tvrdí, že zdaniteľným osobám, ktoré sú oslobodené od dane ako malé podniky v zmysle článku 282 smernice 2006/112/ES, by nemali z požadovaného rozšírenia rozsahu pôsobnosti osobitného opatrenia vyplývať značné náklady. Na zmiernenie týchto nákladov Taliansko bezplatne sprístupnilo rôzne riešenia na prípravu a prevod elektronických faktúr, napríklad softvérový balík na inštaláciu do počítačov a aplikáciu pre mobilné zariadenia. Zavedenie elektronickej fakturácie je navyše sprevádzané zrušením iných požiadaviek, napríklad vykazovania údajov o fakturácii týkajúcich sa domácich transakcií, podávania vyhlásení pre Intrastat o nákupoch v rámci EÚ a poskytovania podrobnosti o zmluvách uzatvorených lízingovými spoločnosťami, požičovňami a spoločnosťami zaoberajúcimi sa prenájmom. Zároveň to umožnilo poskytovať dodatočné služby zdaniteľným osobám, napríklad predvyplnené záznamy o nákupe a predaji, plánovanie pravidelného vyrovnávania DPH, predvyplnené ročné daňové priznania k DPH a predvyplnené platobné formuláre vrátane daní, ktoré sa majú zaplatiť, kompenzovať alebo pri ktorých sa požaduje vrátenie, pričom sa uprednostňujú tie zdaniteľné osoby, ktoré používajú elektronickú fakturáciu. Uvedenými opatreniami by sa mala zabezpečiť proporcionalita osobitného opatrenia.
—

pán Andres JAADLA, Representative of a local body with political accountability to an elected Assembly: Rakvere City Council
(8)

V záujme jasnosti a právnej istoty by sa mal v jednom akte uverejniť úplný zoznam odkazov na harmonizované normy vypracované na podporu smernice 2014/33/EÚ a spĺňajúce základné požiadavky, na ktoré sa tieto normy majú vzťahovať. Iné odkazy na harmonizované normy uverejnené v oznámení Komisie 2016/C 293/05 by sa takisto mali zahrnúť do tohto rozhodnutia. Uvedené oznámenie by sa preto malo zrušiť od dátumu nadobudnutia účinnosti tohto rozhodnutia. Malo by sa však naďalej uplatňovať v súvislosti s odkazmi na harmonizované normy EN 81-20:2014 a EN 81-50:2014, keďže je potrebné odložiť vypustenie týchto odkazov.
(6)

V špecifikáciách by sa mala stanoviť len taká úroveň kvality, ktorá sa vyžaduje pre vkladanie fotografií do SIS a uchovávanie fotografií v SIS, ktoré sa majú využiť na účely potvrdenia totožnosti osoby v súlade s článkom 43 ods. 1 uvedeného nariadenia. Úroveň kvality vyžadovaná pre vkladanie fotografií a vyobrazení tváre do SIS a uchovávanie fotografií a vyobrazení tváre v SIS, ktoré sa majú využiť na identifikáciu osoby podľa článku 43 ods. 4, by sa mala stanoviť neskôr, keď budú splnené podmienky stanovené v uvedenom článku. Agentúra eu-LISA by mala po konzultácii s poradnou skupinou pre SIS II vypracovať a zdokumentovať technické podrobnosti noriem a špecifikácií stanovených v tomto rozhodnutí, a to v dokumente o riadení rozhrania SIS a v podrobných technických špecifikáciách. Členské štáty, Agentúra Európskej únie pre spoluprácu v oblasti presadzovania práva (Europol), Agentúra Európskej únie pre justičnú spoluprácu v trestných veciach (Eurojust) a Európska agentúra pre pohraničnú a pobrežnú stráž by mali vyvinúť svoje systémy v súlade so špecifikáciami stanovenými v uvedených dokumentoch.
(8)

V prílohe k iniciatíve sa uvádzajú štyri možné sprievodné opatrenia. Keďže od Komisie sa v súvislosti so žiadnym z týchto opatrení nežiada predložiť návrh právneho aktu Únie, tieto opatrenia nespĺňajú podmienku stanovenú v článku 6 ods. 3 písm. c) nariadenia na to, aby boli zaregistrované ako súčasť predmetu iniciatívy. Tieto opatrenia teda nepatria do rozsahu pôsobnosti tohto rozhodnutia o registrácii. Ak však Komisia posúdi ako vhodné prijať návrh právneho aktu v oblasti, na ktorú sa vzťahuje iniciatíva, mohla by zvážiť možnosť, že v takomto návrhu zohľadní niektoré z uvedených opatrení, konkrétne potrebu poskytnúť členským štátom usmernenia o vykonávaní jeho ustanovení, zapojenie orgánov na ochranu údajov do uplatňovania týchto ustanovení a obsah a zásady etických usmernení expertnej skupiny na vysokej úrovni pre umelú inteligenciu (AI HLEG) (5).
(4)

Podľa článku 5 ods. 2 protokolu sa všetok tovar vstupujúci do Severného Írska má považovať za ohrozený rizikom, že bude následne prevezený do Únie. Aby sa tovar vstupujúci do Severného Írska považoval za „neohrozený týmto „rizikom“, je potrebné stanoviť, že uvedený tovar nebude podliehať obchodnému spracovaniu v Severnom Írsku a tento tovar spĺňa kritériá stanovené Spoločným výborom.
(7)

Skupina ESE by mala pozostávať z vysokokvalifikovaných a nezávislých odborníkov vymenovaných na základe ich osobných schopností, ktorí konajú nezávisle a vo verejnom záujme. Pri ich výbere by Komisii mala pomáhať nezávislá výberová komisia. Výber by sa mal uskutočniť na základe objektívnych kritérií po verejnej výzve na podávanie prihlášok.
5.

Hlavné miesto podnikateľskej činnosti poskytovateľa sa konkrétne nachádza mimo územia, za ktoré je Írsko zodpovedné. Okrem toho sa pri priblížení k letisku Derry vyžaduje, aby lietadlo nakrátko vstúpilo do FIR Shannon, a preto by bolo neprimerané žiadať o osvedčenie poskytovateľa ATM/ANS pre takýto malý objem letovej prevádzky. Poskytovateľ služieb ATM/ANS pre letisko Derry je v súčasnosti osvedčený Úradom civilného letectva Spojeného kráľovstva v súlade s nariadením (EÚ) 2018/1139 a uzavreli sa formálne dohody s írskym leteckým úradom ako príslušným orgánom pre Írsko, pokiaľ ide o dohľad a presadzovanie pravidiel s cieľom zabezpečiť dodržiavanie platných pravidiel, najmä základných požiadaviek uvedených v článku 40 nariadenia (EÚ) 2018/1139. Rozsah pôsobnosti výnimky je jasne vymedzený a zostáva obmedzený na to, čo je nevyhnutne potrebné, a ak jej trvanie presiahne päť rokov, bude podliehať pravidelnému preskúmaniu vo vhodných intervaloch, konkrétne raz ročne, zo strany írskeho leteckého úradu, ktorý o tom bude informovať Komisiu. Výnimka sa napokon uplatňuje nediskriminačným spôsobom.
(2)

Efektívna miera tvorby rezerv by sa mala stanoviť na základe počiatočných mier tvorby rezerv stanovených osobitne pre každú rozpočtovú záruku alebo finančnú pomoc tretím krajinám podľa článku 211 ods. 2 Podľa článku 213 ods. 2 nariadenia o rozpočtových pravidlách by sa to malo vzťahovať len na sumu zdrojov v spoločnom rezervnom fonde predpokladanú na platby vyplývajúce z výziev na uplatnenia záruky počas obdobia jedného roka. Efektívna miera tvorby rezerv sa bude uplatňovať na všetky zložky spoločného rezervného fondu, ktoré môžu vytvoriť podmienený záväzok pre rozpočet Únie.
(20)

Za týchto okolností by členské štáty mali v záujme zabezpečenia súladu s právom Únie a so štandardmi a odporúčaniami v odpovedi na obežník EC 6/3 – 20/71 oficiálne oznámiť rozdiel v zmysle článku 38 Chicagskeho dohovoru. Takýto rozdiel by sa mal obmedziť na štandard 9.34 v oddiele D kapitoly 9 prílohy 9 k Chicagskemu dohovoru revidovanom pozmeňovacím návrhom č. 28.
(2)

Podľa informácií, ktoré poskytol príslušný orgán, bolo opatrenie nevyhnutné na ochranu verejného zdravia. Svetová zdravotnícka organizácia (WHO) 11. marca 2020 vyhlásila pandémiu ochorenia spôsobeného koronavírusom (COVID-19). Francúzsky parlament 22. marca 2020 prijal zákon, ktorým vyhlásil núdzový stav verejného zdravia. WHO a francúzske ministerstvo zdravotníctva odporúčajú používanie dezinfekčných prostriedkov na ruky na báze alkoholu ako preventívne opatrenie proti šíreniu ochorenia COVID-19 a alternatívu umývania rúk mydlom a vodou. Receptúra výrobku, na ktorú sa vzťahuje opatrenie, je v súlade s receptúrou na báze propán-2-olu odporúčanou WHO.
(144)

Tento druh investícií je dlhodobejší napríklad v porovnaní s investíciami do ochrany plodín a do minerálnych hnojív, ktoré sa musia robiť každoročne. Nájomca AS Tartu Agro mal zároveň z takýchto investícií prospech, pretože prispievali k efektívnejšiemu využívaniu pôdy. Komisia uvádza, že nájomná zmluva bola uzatvorená až na 25 rokov, prospech z uvedených investícií preto mala do veľkej miery spoločnosť AS Tartu Agro, ktorá je užívateľom pôdy. Drenáž poľnohospodárskej pôdy vo všeobecnosti prispieva k zvýšeniu výroby a maximalizuje výrobcovi výnosy z pestovaných plodín (27). Zvyšuje potenciál výnosov, čo znamená, že odvodnená pôda maximalizuje rýchlosť rastu plodín. Drenážny systém ďalej znižuje variabilné náklady na výrobu, pretože dobre odvodnená pôda zároveň potrebuje menej hnojív a pesticídov. Vďaka dobre odvodnenej pôde je prevádzka poľnohospodárskych strojov efektívnejšia, čím sa znižuje napríklad spotreba nafty a tým sa znižujú aj náklady výrobcu. Komisia však uznáva, že štátu zanikli niektoré náklady (na údržbu), ktoré by bežne znášal ako vlastník pôdy, pričom mal z možného zvýšenia hodnoty pôdy naďalej prospech. Komisia preto v rozpore so zistením v rozhodnutí o začatí konania (pozri odôvodnenie 61 rozhodnutia o začatí konania) konštatuje, že investície do drenážneho systému by sa mali čiastočne zohľadniť ako príjem štátu. Komisia vzhľadom na uvedené argumenty konštatuje, že ak sa na základe konzervatívneho odhadu polovica investícií do drenážneho systému pripočíta k príjmom ministerstva z prenájmu, táto suma predstavuje pre ministerstvo dodatočný príjem z prenájmu. Najmä vzhľadom na to, že celkový prospech z týchto investícií mala prevažne spoločnosť AS Tartu Agro a výška investícií prevyšovala sumu požadovanú zákonom. Na základe uvedeného by sa polovica investícií mala považovať za súčasť príjmu, ktorý malo ministerstvo z prenájmu.
(6)

Ako uviedol príslušný orgán, existujúcu mikrobiologickú kontamináciu možno ošetriť alternatívnym postupom, a to vypustením paliva, vyprázdnením lietadla a následným manuálnym odstránením kontaminácie vo vnútri nádrže. Tieto operácie by sa museli vykonávať pravidelne spolu s mikrobiologickým testovaním vyčistených vzoriek. Manuálne čistenie kontaminovaných nádrží by pracovníkov vystavilo toxickým plynom, a preto je neprijateľné. Tieto postupy by navyše boli neprimerane zaťažujúce, keďže stále nie je jasné, kedy sa skončí potreba nechať lietadlá zaparkované na dlhšie obdobie.